b'\n_START_ARTICLE_\nNukleosom\n_START_PARAGRAPH_\nNukleos\xc3\xb3m je pri evkariotih enota v organizaciji kromatina, ki obsega pribli\xc5\xbeno 146 baznih parov DNK, ki je 1,67-krat tesno ovita okrog histonskega oktamera, torej osmih histonskih molekul (po dve kopiji histonov H2A, H2B, H3, H4). Nukleosome povezuje povezovalna DNK dol\xc5\xbeine do 80 baznih parov vezana na zunanji histon H1. Nukleosomi omogo\xc4\x8dajo strnjenost celotne dednine v jedru, ki meri pribli\xc5\xbeno 10 \xce\xbcm. Ve\xc4\x8d nukleosomov se povezuje v kromosom. Nukleosomi so nosilci epigenetskih informacij v obliki kovalentnih modifikacij pripadajo\xc4\x8dih jedrnih histonov. Niso stati\xc4\x8dne, temve\xc4\x8d dinami\xc4\x8dne strukture. Vezavo transkripcijskih faktorjev na posamezna mesta na DNK lahko facilitirajo ali zavirajo.'